પાસની કોર કમિટીના સભ્ય દિનેશ બાંભણિયા પર 2 ઓગસ્ટના રોજ મોડી સાંજે જીવલેણ હુમલો કરવામાં આવ્યો છે. અમદાવાદથી ગાંધીનગર જતા દિનેશ બાંભણિયા પર વૈષ્ણદેવી સર્કલ પાસે તેમની કાર અને તેમની પર હુમલા કરતા તે ઇજાગ્રસ્ત થયા છે. આ હુમલામાં દિનેશ બાંભણિયાના માથામાં, હાથ અને પગના ભાગે ઇજાઓ થતાં તેઓ લોહીલુહાણ થઇ ગયા હતાં. વધુમાં અન્ય એક સભ્ય પણ ઇજાગ્રસ્ત થયો છે. ઉલ્લેખનીય છે કે શુક્રવારે પાટીદાર અનામત આંદોલન સમિતિ દ્વારા ક્રાંતિ સમેલન યોજાવા જઇ રહ્યું છે ત્યારે તેના બે દિવસ પહેલા જ દિનેશભાઇ પર આ હુમલો કરવામાં આવ્યો હતો. જેના પગલે પોલીસે ફરિયાદ નોંધી આ મામલે વધુ તપાસ હાથધરી છે.